CELEX: 62012TN0118
Language: da
Date: 2012-03-14 00:00:00
Title: Sag T-118/12: Sag anlagt den 14. marts 2012 — ANKO mod Kommissionen

12.5.2012   
            
            
               DA
            
            
               Den Europæiske Unions Tidende
            
            
               C 138/19
            
         Sag anlagt den 14. marts 2012 — ANKO mod Kommissionen
   (Sag T-118/12)
   2012/C 138/36
   Processprog: græsk
   
      Parter
   
   
      Sagsøger: ANKO Anonimos Etairia Antiprosopeion, Emporiou kai Viomichanias (Athen, Grækenland) (ved advokat B. Christianos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Kommissionens afgørelse om ikke at udbetale restbeløbet af den finansielle støtte til sagsøgeren i forbindelse med projektet »PERceptive Spaces promoting iNdependent Aging (PERSONA)« på 6 752,74 EUR udgør en tilsidesættelse af de kontraktlige forpligtelser, der påhviler den.
            
         
               —
            
            
               Kommissionen tilpligtes at betale sagsøgeren 6 752,74 EUR for de udgifter, sagsøgeren har afholdt i fjerde referenceperiode i PERSONA-projektet, med tillæg af de ved punkt II.28, stk. 7, i hovedkontraktens bilag II foreskrevne renter, der løber fra stævningens forkyndelse.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Nærværende søgsmål vedrører Kommissionens ansvar i henhold til kontrakt nr. 045459 om gennemførelsen af projektet »PERceptive Spaces promoting iNdependent Aging (PERSONA)« i henhold til artikel 272 TEUF.
   Sagsøgeren har nærmere bestemt gjort gældende, at Kommissionen, skønt sagsøgeren fuldt ud og behørigt har opfyldt sine kontraktlige forpligtelser, suspenderede udbetalingen til fordel for ANKO uden at være berettiget hertil og i strid med den ovennævnte kontrakt samt princippet om god tro. Sagsøgeren har af denne grund gjort gældende, at Kommissionen skal betale sagsøgeren et beløb på 6 752,74 EUR, med tillæg af de ved punkt II.28, stk. 7, i hovedkontraktens bilag II foreskrevne renter.